لوقا 21
21-نجی باب
دول آیالینگ صاداقاسی
مَرقُس 12:41-44
1عیسی قاباغینی قالدیریپ گُزَنده، بایلارینگ عیباداتخانانینگ خازیناسینا اُز صاداقالارینی آتیپ دورانینی گُردی. 2اُل بیر قاریپ دول آیالینگ هِم خازینا ایکی کیچی سِکّه آتانینی گُردی. 3عیسی: «سیزه دُغروسینی آیدیارین، بو قاریپ دول آیال هِمّهلِردِن کَن آتدی. 4بو آداملارینگ هِمّهسی خازینا اُزلِریندِن آرتانی آتدیلار، بو آیال بُلسا قاریپلیغینا گُزلِمِدِن، بار-یُغونی، اِلیندَکی هِمّه بار پولونی آتدی» دییدی.
عیسی مسیحینگ اُورولیپ گِلمِگینینگ عالاماتلاری
مَتّیٰ 24:1-21، 29-35؛ مَرقُس 13:1-19، 24-31
5شَگیرتلِردِن کَبیری عیباداتخانانینگ عجاییپ داشلار هِم خودایا باغیش اِدیلِن صاداقالار بیلِن بِزِلِندیگی بارادا سُز آچدیلار. شُندا عیسی: 6«شِیله بیر گونلِر گِلِر، شُندا بو یِرده داش اوستونده داش قالماز، گُریَن زاتلارینگیزدان هیچ زات قالمان، هِمّهسی دارغار» دییدی. 7اُندان: «اُستاد! بو زاتلار هاچان بُلار؟ بولارینگ بُلجاق ماحالیندا نَهیلی عالامات گُرونِر؟» دیییپ سُرادیلار. 8اُل: «خاباردار بُلونگ، هیچ کیم سیزی آلدایماسین! اِنچِمهلِر ”شُل قاراشیانینگیز — مِندیرین!“ و ”واقت قُلایلادی!“ دیییپ، مِنینگ آدیم بیلِن گِلِرلِر. اُلارینگ ایزینا دوشمَنگ. 9اوروشلار هِم قالماغالّار بارادا خابار اِشیدِنینگیزده قُرقمانگ. بو زاتلار اُوونچَک بُلمالیدیر، اِمّا هِنیز دونیَهنینگ آخیری دَلدیر» دیییپ جُغاپ بِردی.
10سُنگرا عیسی اُلارا شِیله دییدی: «میلِّت-میلِّته و پاتیشاهلیق-پاتیشاهلیغا قارشی چیقار. 11آیری-آیری یِرلِرده گویچلی یِر تیترِمِلِر، آچلیق هِم یُغوشیان مِریضچیلیکلِر، قُرقونچ واقالار، آسماندان اولی عالاماتلار بُلار.
12«اِمّا بو واقالارینگ هِمّهسیندِن اُوال، سیزی ایزارلاپ، آزار بِرِرلِر. سیزی اَکیدیپ، کِنیسهلِره بِریپ و زیندانلارا زینگارلار. مِن سِبَپلی سیزی پاتیشاهلارینگ، حُکومدارلارینگ حوضورینا اِلتِرلِر. 13بو بُلسا شاهاتلیق اِتمِک اوچین سیزه بیر فورصات بُلار. 14اِمّا سیز اُزونگیزی نَهیلی قُراجاقدیغینگیزی اُووندِن قایغی اِتمِزلیگی یورِگینگیزه دووونگ. 15مونونگ اوچین مِن سیزه سُز هِم عاقیلدارلیق بِرِرین. سیزه قارشی چیقیانلارینگ هیچ بیری مونگا نه قارشی دوروپ بیلِر، نه-ده بیر زات آیدیپ بیلِر. 16سیزه اِنه-آتانگیز، دُغانلارینگیز، قارینداشلارینگیز، دُستلارینگیز هِم خایینلیق اِدِرلِر، کَبیرینگیزی اُلدورِرلِر. 17مِنینگ آدیم سِبَپلی هِمّهلِر سیزی ییگرِنِر. 18اِمّا ساچینگیزینگ بیر قیلی هِم کِمِلمِز. 19جیداپ دورونگ، شُندا جانینگیزی نِجات بِرِرسینگیز.
20«قُشونلارینگ اورشلیمی قاباندیغینی گُرِن واقتینگیز، اُنونگ وِیران اِدیلجِک واقتینینگ قُلایلاندیغینی بیلینگ. 21شُندا یهودیهدَکیلِر داغلارا قاچسین، شَهرینگ ایچیندَکیلِر چیقسین، تُوِرِگیندَکیلِر شَهره گیرمِسین. 22سِبَبی شُل گونلِر هِمّه یازیلانلارینگ بِرجای بُلماغی اوچین جِزا گونلِریدیر. 23اُل گونلِرده گُورِلی آیالّارینگ و چاغا اِمدیریَنلِرینگ وای گونونه! سِبَبی یوردا اولی بِلا-قاضالار اینِر، بو خالق غاضابا دوچار بُلار. 24اُلار قیلیچدان گِچیریلِر، اِسیر آلنیپ، هِمّه میلِّتلِرینگ آراسینا تَبعید اِدیلِر. بیگانه میلِّتلِر اُزلِرینینگ زامانی دُلیانچا، اورشلیمی یِر بیلِن یِکسان اِدِرلِر.
25«گونده، آیدا و ییلدیزلاردا عالاماتلار گُرونِر. یِر یوزونده میلِّتلِر دِریا هِم مُوجلِرینگ جُشوپ و سِسلِنِن سِبَپلی راحاتسیز بُلوپ، باشاغایلیغا دوشِرلِر. 26آداملار قُرقودان، دونیَهنینگ باشینا گِلیَن بِلالارا قاراشماقدان یانگا هوشلارینی ییتیرِر، سِبَبی آسمانینگ قودراتلاری تیترِشِر. 27شُندا اُلار اینسان اُغلونینگ بولوتدا قودرات هِم اولی بِییکلیک بیلِن گِلیَنینی گُرِرلِر. 28بو زاتلار یِرینه یِتیپ باشلاندا، باشینگیزی قالدیریپ، یُقاری باقینگ، سِبَبی نِجات تاپماغینگیز قُلایلاپ گِلیَندیر.»
29عیسی اُلارا بیر میثال آیتدی: «اینجیره و هِمّه باغلارا باقینگ. 30اُلارینگ یاپراقلاندیغینی گُروپ، تُمسونگ قُلایلاندیغینی اُز-اُزونگیزدِن بیلیَرسینگیز. 31شُنونگ یالی هِم، بو واقالارینگ بُلانینی گُرِنینگیزده، خودایینگ پاتیشاهلیغینینگ قُلایلاندیغینی بیلینگ. 32سیزه دُغروسینی آیدیارین، بو زاتلارینگ هِمّهسی بُلیانچا، بو نِسل دونیَهدِن اُتمِز. 33آسمان هِم یِر اُتِر، یُنه مِنینگ سُزلِریم آصلا اُتمِز.
34«خاباردار بُلونگ! عایشی-عِشرِت، سِرخُشلیق، یاشایشینگ قایغیلاری یورِگینگیزه یِرلِشمِسین. یُغسام، اُل گون دوزاق کیمین بیردِن اوستونگیزدِن اینِر. 35چونکی اُل گون تامام یِر یوزونده یاشایانلارینگ هِر بیرینینگ اوستوندِن اینِر. 36بو بُلجاق واقالارینگ باریندان قاچیپ نِجات تاپار یالی و اینسان اُغلونینگ حوضوریندا دوروپ بیلِر یالی، هِمیشه اُیا بُلوپ، خودایا دُغا اِدینگ.»
37عیسی گوندیزلِرینه عیباداتخانانینگ حایاطیندا خالقا اُورِدِردی، گیجهلِرینه بُلسا شَهردِن داشاری چیقیپ، زِیتون داغیندا گِچیرِردی. 38اِرتیر ایردِن هِمّه خالق اُنونگ گورّونگلِرینی دینگلِمِک اوچین عیباداتخانا گِلِردی.
urd_Arab kas_Arab prs_Arab knc_Arab azb_Arab pes_Arab knc_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab